2020. gada 29. septembrī Rīkojums Nr. 573

Rīgā (prot. Nr. 56 41. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Pamatojoties uz Covid-19 infekcijas izplatības seku pārvarēšanas likuma 24. un 25. pantu, Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ekonomikas ministrijai finansējumu 346 970 *euro* apmērā, tai skaitā:

1.1. 260 000 *euro* Energoresursu informācijas sistēmas izstrādei, lai mazinātu administratīvo slogu energoefektivitātes monitoringa sistēmas dalībniekiem un nodrošinātu datu kvalitāti, iesniedzot dokumentāciju un informāciju attālināti;

1.2. 86 970 *euro* datortehnikas nomaiņai Ekonomikas ministrijas resorā.

2. Ekonomikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

Ministru prezidents A. K. Kariņš

Ekonomikas ministrs J. Vitenbergs